**Obavijest Udrugama upisanim u Registar udruga Ministarstva pravosuđa i uprave Županije Zapadnohercegovačka**

Obavještavaju se sve Udruge da su sukladno članka 45. Zakona u udrugama u Županiji Zapadnohercegovačkoj („Narodne novine Županije Zapadnohercegovačke“, broj: 2/25) dužne ponijeti zahtjev za preregistraciju u roku od dvanaest mjeseci od stupanja na snagu Zakona i da su u postupku preregistracije dužne dostaviti slijedeću dokumentaciju:

* Uredno i točno popunjene Obrasce 3 i 4;
* Zapisnik sa skupštine udruge i odluke skupštine udruge;
* Statut udruge u dva primjerka sukladno članku 14. Zakona o udrugama u Županiji Zapadnohercegovačkoj („Narodne novine Županije Zapadnohercegovačke“, broj: 2/25);
* Ovjerenu izjavu vlasnika prostora kojom se odobrava korištenje prostora za potrebe sjedišta udruge ili ugovor o najmu prostora za sjedište udruge;
* Odluku o razrješenju, imenovanju ili produženju mandata tijela udruge koja sadrži ime, prezime i adresu imenovanih osoba, njihove funkcije u udruzi, trajanje mandata, stupanje na snagu odluke, datum, broj i potpis predsjednika skupštine udruge;
* Ime i prezime, adresu, JMB i svojstvo osobe ovlaštene za zastupanje i predstavljanje udruge;
* Popis članova skupštine udruge ( obrazac 3);
* Ovjerene Izjave osoba/e ovlaštenih za predstavljanje i zastupanje Udruge o nepostojanju zapreka iz članka 21. stavak (2) i (3) Zakona u udrugama u Županiji Zapadnohercegovačkoj („Narodne novine Županije Zapadnohercegovačke“, broj: 2/25);
* Ovjerene kopije osobnih iskaznice osoba/e ovlaštenih za predstavljanje i zastupanje Udruge;
* Ukoliko Udruge upisane u Registar udruga Ministarstva pravosuđa i uprave Županije Zapadnohercegovačke, ne podnesu zahtjev za preregistraciju u ostavljenom zakonskom roku, udruga prestaje s radom po sili zakona, a županijsko Ministarstvo pravosuđa i uprave, po službenoj dužnosti donijeti će rješenje o njihovom prestanku rada i brisanju istih iz Registra udruga;
* Udruge upisane u Registar Ministarstva pravosuđa i uprave Županije Zapadnohercegovačke oslobođene su od plaćanja propisane pristojbe za upis promjena u Registar prilikom postupka preregistracije, osim u slučajevima kad je upravljačkim tijelima udruga istekao mandat, tada su iste, prilikom postupka preregistracije dužne platiti punu upravnu pristojbu za upis promjena u Registar udruga.